Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1698

10. évfolyam Belépő tevékenységformák Ismeretszerzési és feldolgozási képességek Írott források elemzése, az egyes szövegek forrásértékének megállapítása ellentétes felfogású forrásrészletek összehasonlítása. Lényegkiemelés több szempont alapján. Azonos eseményről, jelenségről készült különböző forrásrészlet összehasonlítása. A tanultak okok és következmények szerinti rendszerezése, a különböző típusú okok és következmények jelentőségének felismerése, önálló következtetés levonása. Annak felismerése, hogy a kortárs milyen információk birtokában dönthetett, milyen folyamatok maradhattak, és maradtak is rejtve előtte (gazdasági folyamatok, éghajlati változások stb.) Kortársak eltérő válaszainak vizsgálata. 2008/177. szám Az egyes uralkodóházak, országok, szövetségek közötti konfliktusok kiváltó okainak, a konfliktusban részt vevők célkitűzéseinek bemutatása, elemzése. Felekezeti, társadalmi, politikai és népesedési viszonyok kölcsönhatásainak feltárása és értelmezése. A középkorról szóló tudományos-ismeretterjesztő szöveg lényegének kiemelése, tartalmi összehasonlítása egyéb ismeretforrásokkal, pl. statisztikai adatokkal, térképről leolvasható információkkal. A középkorral foglalkozó filmek forrásértékének vizsgálata és összehasonlító felhasználása. Tájékozódás a szakirodalomban. Jegyzetek készítése előre megadott szakirodalmi részletek alapján. A jegyzetek felhasználásával egy-kétoldalas kiselőadások készítése. Szakirodalom (könyvek, folyóiratok) felhasználásával kisebb (3-6 oldalas) tanulmány készítése. Kifejezőképességek A középkor és a kora újkor jelentős személyiségei életútjának bemutatása. Érvekkel alátámasztott vélemények bemutatása a többféleképpen értékelhető eseményekről, személyekről. Az élethelyzetek értékelése történeti válaszutaknál és nehéz döntéseknél. A változás történeti jellegének értelmezése meghatározott középkori és kora újkori jelenségekben, folyamatokban. A történelmi korszakra vonatkozó szakkifejezések, fogalmak helyes használata, a történelmi fogalmak szabatos meghatározása. Tematikus kiállítás megtekintése, a látottak elemző bemutatása. Előre megadott álláspontok képviselete egyes történelmi kérdések megvitatása során. Írásművek készítése történeti témákról segédeszközök nélkül vagy azok felhasználásával, a középkor és a kora újkor témáiból, meghatározott terjedelemben (15–30 sor). Egy téma bemutatása többféle módszer és eszköz (élőszó, térkép, kép, filmrészlet, tárgyak stb.) ötvözésével. Táblázatkészítés demográfiai, gazdasági és társadalomtörténeti adatok bemutatásához. Tájékozódás időben A változás fölismerése a történelemben, elemzése konkrét történelmi példákon. Fontosabb folyamatok vagy jelenségek időrendjének összeállítása. A tanult történeti korszakok sokrétű (társadalomtörténeti, gazdaságtörténeti, művelődéstörténeti stb. szempontú) összehasonlítása. A magyar középkor és kora újkor eseményeinek, jelenségeinek, személyeinek hozzárendelése az egyetemes vagy az európai történelem különböző korszakaihoz, különbségek és egybeesések felismerése. A nyugat-európai és a magyar történelem eltérő időbeli ritmusának és kölcsönhatásainak elemzése. Európa történetének több szempontú korszakolása, korszakhatárok különböző szempontú kijelölésének vizsgálata. Az egyetemes és a magyar kronológiák használata, ezek alapján megadott témakörök időrendjének elkészítése. Kronológián belüli lényegkiemelés. Tájékozódás térben A konkrét történelmi események térben és időben való elhelyezése, az események közötti kapcsolat fölismerése, időrendi táblázatok és térképek összehasonlítása. Történelmi jelenségek természeti feltételeinek, okainak megállapítása történelmi és földrajzi térképek alapján, (pl. ásványkincsek – bányavárosok). A nagy földrajzi felfedezések és a gyarmatok kialakulásának nyomon követése és hatásának vizsgálata. A birodalmi határok változásainak nyomon követése. Topográfiai adatok, folyamatok, jelenségek megmutatása a mai viszonyokat tükröző térképeken. Történelmi térképvázlatok és sematikus rajzok készítése egy-egy történeti táj egységeiről. Témakörök Tartalmak A középkor Európája (1000–1500-ig) (12 óra) Gazdasági és társadalmi fejlődés a középkorban. A városok felvirágzása, kézműipar és kereskedelem, falusi élet és mezőgazdaság. A feudalizmus jellemzői. A középkori egyház. A keresztes háborúk. A Német-római császárság és a pápaság hanyatlása. Hűbériség, lovagi élet. 2008/177. szám Anglia a középkorban. A szabad költözésű jobbágyság és a vándormozgalmak. Rendiség és rendi fejlődés Nyugat-Európában. Franciaország és a százéves háború. Közép- és Kelet-Európa államai (Csehország, Lengyelország, Oroszország). Bizánc és a balkáni államok. A mongol-tatár birodalom. A török veszély megjelenése. Az Oszmán Birodalom terjeszkedése. Középkori gondolkodás, egyházi és világi kultúra a középkorban. A román és a gótikus stílus. A humanizmus és a reneszánsz. Itáliában. Mindennapi élet, életmódtörténet: Érdekérvényesítés és érdekvédelem a középkorban. A magyar királyság a középkorban 1000–1526-ig (14 óra) Árpád-kor Magyarországon. István király öröksége. Küzdelem a régi és az új rend hívei között (XI. század). Szent László uralkodása, egyházi intézkedései, törvényei, külpolitikája. Könyves Kálmán bel- és külpolitikája, törvényei. Trónviszályok a XII. században. III. Béla uralkodása. Gazdaság és társadalom a XI. és XII. századi Magyarországon. II. András politikája (az Aranybulla). IV. Béla uralkodása a tatárjárás előtt és után. Gazdasági és társadalmi változások a XIII. században. Az Árpád-házi királyok korának vége. Kultúra és életmód az Árpád-korban. Az érett középkor Magyarországon (XIV–XV. század) (14 óra) Az Anjou-királyok kora /Károly Róbert és I. Nagy Lajos/. Bel-és külpolitika. Az Anjou-kor gazdasága, társadalmi változások (rendi fejlődés, aranybullák). Szellemi élet az Anjou-korban. Luxemburgi Zsigmond kora. A hatalom megszerzése és konszolidációja, a birodalomépítés politikája. Társadalmi és gazdasági változások. Védekezés az oszmán–török terjeszkedés ellen. Hunyadi János tevékenysége. Hunyadi Mátyás uralkodása (kísérlet a központosításra, bel- és külpolitikája). A reneszánsz kultúra és művelődés Magyarországon. A Jagellók kora, a központosítás szétesése. Dózsa parasztháborúja. A török veszély kiújulása (A mohácsi csatavesztés). Mindennapi élet és életmódtörténet: Bűn és bűnüldözés a középkorban. A kora újkor (XVI–XVIII. század) (10 óra) A nagy földrajzi felfedezések és következményei. Az amerikai kontinens kultúrája a gyarmatosítás előtt. Az újvilág gyarmatosítása. Az atlanti hatalmak felemelkedése, a világkereskedelem létrejötte. A modern világgazdasági rendszer kialakulásának kezdetei. A reformáció kialakulásának társadalmi-politikai háttere. A reformáció irányzatai. A katolikus megújulás és a barokk. A modern európai államok létrejötte, a kontinentális abszolutizmus és a parlamenti monarchia megszületése. 2008/177. szám A spanyol abszolutizmus és a németalföldi szabadságharc. Anglia (az abszolutizmus kezdete, fénykora és bukása). Franciaország vallási küzdelmei és az abszolutizmus kialakulása. A Habsburgok birodalma és a harmincéves háború. A tudományos világkép átalakulása, a felvilágosodás. Hatalmi viszonyok a XVIII. századi Európában (6 óra) Az angolszász kapitalizálódás, a polgári fejlődés és a mindennapi élet a kora újkori Angliában. Az angol polgári forradalom, Nagy-Britannia és a parlamentáris viszonyok. Poroszország felemelkedése. A hatalmi viszonyok átrendeződése, az európai egyensúly a XVII. században. A modern Oroszország születése. A felvilágosult abszolutizmus. A szellem forradalma a XVI–XVII. században. Az új világszemlélet kialakulása, az új természettudományok és társadalomtudományok kibontakozása. A XVII. századi életviszonyok. Magyarország a kora újkorban (1526–1711) (16 óra) Az ország három részre szakadása, a végvári küzdelmek A felosztottság állandósulása. – a Királyi Magyarország, a török hódoltság és az Erdélyi Fejedelemség. A Királyi Magyarország és az Erdélyi fejedelemség kormányzata. A török berendezkedés Magyarországon. A magyar gazdaság és társadalom változásai a három részre szakadt Magyarországon. A reformáció elterjedése Magyarországon, a válasz a katolikus megújulás. A tizenöt éves háború és Bocskai István szabadságharca. Az erdélyi fejedelemség fénykora, a fejedelmi abszolutizmus kiépítése Bethlen Gábor idején Függetlenségi harcok és országegyesítő kísérletek. Küzdelem a török ellen, Zrínyi Miklós tevékenysége. Thököly Imre mozgalma. A török kiűzése az ország felszabadításának politikai és gazdasági következményei. A Habsburg abszolutizmus. A kuruc mozgalom kezdetei. A Rákóczi-szabadságharc előzményei, kezdete. A szabadságharc katonai eseményei. A szabadságharc fénykora, Rákóczi állama és országgyűlései. A nemzetközi helyzet hatása a Rákóczi szabadságharcra. A szabadságharc bukása. A nagy világvallások kialakulása és főbb tanításaik (4 óra) A bráhmanista, a taoista, a buddhista, a zsidó, a keresztény – katolikus, ortodox, református, anglikán, evangélikus, – a mohamedán, vallás kialakulása, elterjedése, forrásai, tanítása, ünnepei, rituáléja. Az egyház és a világi hatalom kapcsolata a korai és az érett feudalizmus idején (6 óra) Keresztény univerzalizmus. Szent Ágoston tanai. A Cluny reform tanai és hatása Európában. A Száliak – a pápaság és a császárság küzdelmének előzményei. Az invesztitúra-küzdelem eseménytörténete, fontosabb szereplői, megállapodásai. A világi és egyházi hatalom összecsapásának társadalmi, gazdasági okai, következményei Szerzetesség a XI–XIII. században. Az eretnekmozgalmak kialakulásának okai. A patarénusok, a katharok, a valdensek. 2008/177. szám A keresztes háborúk és lovagrendek a középkorban (3 óra) A keresztes háborúk okai, menete, következményei, a hadjáratok eseménytörténete, a keresztes hadjáratok jelentősége. A középkori zarándoklatok. Lovagrendek a keresztes háborúkban: a johanniták, a templomosok, a német lovagrend. Lovagok és a lovagi életmód. Európa gazdasága a feudalizmus idején (3 óra) A korai, az érett és a kései feudalizmus gazdaságának, gazdasági változásainak és gazdaságpolitikájának összehasonlítása. A nyugat-európai és a kelet-európai gazdaság eltérő fejlődésének okai és azok következményei. Anyagi – technikai és szellemi kultúra (4 óra) Görög és római technikai újdonságok. Tudományos, technikai felfedezések, újítások és következményeik különböző történelmi korokban. A gazdasági életet átalakító technikai találmányok. A céhes és manufakturális ipar összehasonlítása. A tudomány és a művészetek (4 óra) Az egyiptomi és a görög tudományok hatástörténete. A középkori tudomány és művészet jellemzői. A román és a gótikus stílus jellemző jegyei és épületei Európában és Magyarországon. A humanizmus és a reneszánsz Magyarországon. Az udvari, az egyházi és a polgári barokk szerepe és üzenete. Háborúk, haditervek (4 óra) Híres csaták, híres haditervek az ókorban. A germán és viking harcmodor. A honfoglaló magyarság harcmodora. A keresztes hadjáratok jellegzetességei. A huszita harcmodor. A török hadjáratok. Fegyverzet, hadrend (4 óra) Görög, római hadrend és fegyverzet. Germán, viking, magyar fegyverek. A banderiális hadrend. A középkor fegyverei. A zsoldos hadsereg felépítése. Török hadrend és fegyverzet. Népesség, település, életmód (4 óra) Ókor településtípusok, a római városépítés jellegzetességei és emlékei Pannóniában. A középkori városok kialakulása, lakóinak élete. A városiasodás következményei, gondjai. A demográfiai helyzet alakulása a középkorban. Hanza-városok. A kétközpontú városok a Rajna-vidéken.; A városfejedelemségek. A magyar városfejlődés korai szakasza. A három részre szakadt Magyarország jellegzetes települései, lakóinak élete. Egyén, közösség, társadalom (3 óra) Társadalmi rétegek az ókori társadalmakban. A középkori társadalom kialakulása, az egyén szerepe. A magyar társadalom szerkezetének változása a XI–XV. században. 2008/177. szám Reformáció és az átalakuló társadalom (3 óra) Eretnekség, eretnekmozgalmak. A reneszánsz, az egyház elvilágiasodása. A lutheri reformáció. A svájci reformáció, A korai polgári forradalom. A katolikus megújulás. A feudalizmus államszervezeti keretei (3 óra) Az államalapítás konstans elemei. A keresztény feudális monarchia. A patrimoniális hatalom. A feudális anarchia. A rend, a rendi monarchia, a „rendi anarchia”, Az abszolutizmus. A felvilágosult abszolutizmus. Helytörténeti téma (5 óra) Saját lakóhely sorsának alakulása / várossá fejlődése. A vallási felekezetek helyzete, szerepe a településen. Város, városnegyed középkori fejlődése. A helyi ipar sorsának alakulása a településen. Oktatás és kultúra fejlődése a lakóhelyen. Összefoglalás, ismétlés, rendszerezés (26 óra) A továbbhaladás feltételei A tanulók ismerjék fel a tananyagban szereplő fontosabb középkori és kora újkori tárgyi emlékeket, legyenek képesek azokat értelmezni élőszóban vagy írásban. Ismerjék fel, hogy a vizsgált forrásban miként tükröződik a szerző személyes helyzete. Képesek legyenek a források és a tankönyvi szöveg egybevetésére, az eltérések okainak feltárására. Tudják elemezni, hogyan tükröződnek a társadalmi változások a tanult kor törvényi forrásaiban. Legyenek képesek a társadalmi viszonyok, kormányzati struktúrák vázlatos ábrázolására. Tudjanak történelmi analógiákat megadott szempontok szerint keresni és értelmezni. Tudják a tanultakat okok és következmények szerint rendezni, tudják a különböző típusú okokat és következményeket megkülönböztetni és azok eltérő jelentőségét felismerni. Legyenek képesek a magyar történelem sorsfordító eseményeit több szempontból vizsgálni és bemutatni. Tudják helyesen alkalmazni a történelmi fogalmakat és ismerjék fel azok esetleges jelentésváltozásait. Legyenek képesek a világ-, az európai és a magyar történelem korszakainak szinkronban látására, annak ismeretében legyenek képesek a változó magyarországi viszonyok elemzésére, hogy a Föld különböző régióiban eltérő folyamatok eltérő viszonyokat teremtettek. Használják a tankönyvek, munkafüzetek kronológiáit. Képesek legyenek történelmi események, folyamatok részleteinek leolvasására a középiskolában használatos történelmi atlasz és a falitérkép megfelelő lapjáról. Tudják a tematikus történelmi térképek adatait összehasonlítani, s ebből következtetéseket levonni. A tanulók legyenek képesek – előzetes felkészülés alapján – szóban és írásban egy megadott témáról vitatkozni, ahhoz hozzászólni, azt értékelni, összefoglalni. Tudjanak ábrákat, térképeket és egyéb már tanult ismerethordozókat értelmezni élőszóban rövid felkészülés után. Ismerjék fel a tanult építészeti stílusok jellemző jegyeit, sajátosságait. Tudjanak jól felépített, szabadon előadott feleletet vagy előadást tartani történelmi témákról (lecke, fejezetrész, leckéken átívelő folyamatok, összehasonlítások stb.). Tudjanak néhány címből álló bibliográfiákat készíteni az iskolai és a közkönyvtárak felhasználásával kiselőadások, vitaindítók számára. 2008/177. szám

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes